Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel: "Iisrael Jumala plaanis".
Kes oli prohvet Jesaja ja millal ta elas?
Juutide prohvet Jesaja elas 8. sajandil enne Kristust,
8. sajandi keskel - ca 750 eKr.
Tema teenistus leidis aset peamiselt Juudamaal,
esimese templi ajal Jeruusalemmas.
Ta prohveteeris, kui kuningas Ussija suri.
Jesaja ise suri arvatavasti märtrisurma kuningas Manasse ajal,
umbes 690. aastal eKr.
Mõned õpetlased väidavad, et Jesaja raamatu on kirjutanud tegelikult 2-3
Jesajat. Milline on sinu seisukoht selles küsimuses?
19. sajandi lõpus esitasid mõned Saksa õpetlased hüpoteesi,
et Jesaja raamatul on vähemalt kaks autorit.
Arvan, et see on täielik nonsenss.
Jesaja raamatu stiilist ja sisust saab täiesti selgeks,
et sellel on vaid üks autor - üks Jesaja.
See on minu jaoks esimesest peatükist kuni lõpuni väga selge
kõigis Jesaja raamatu 66 peatükis.
Algupärane raamat ei olnud jagatud peatükkideks,
vaid oli üks tervik esimesest kuni viimase salmini.
Piibel jaotati peatükkideks tunduvalt hiljem -
umbes 13. sajandil Euroopas.
Jesaja raamatu algne käsikiri on ühtse tervikuna säilinud.
Prohvet Jesaja kirjutatu on väga tähtis.
Ta käsitleb peamiselt messiaanliku lootuse teemat.
Ta edastab sõnumit lootusest, mida toob Messias, Päästja,
kes tuleb mitte ainult Iisraelile, vaid kogu inimkonnale.
Jesaja räägib patu probleemist,
mis kirjeldab nii hästi inimkonna probleemi.
Inimesed kannatavad patu pärast.
Jesaja viitab Iisraeli patususele, aga mitte ainult Iisraeli,
vaid kõikide inimeste patule.
Jesaja on väga tähtis, kuna ta räägib Messia isikust -
vaid Temas on lootus ja pattude andeksandmine.
Jesaja räägib sellest väga selgelt.
Kas ta mainib oma raamatus sõna 'messiaanlik' või 'Messias'?
Neid sõnu me Jesaja raamatust ei leia.
Ta räägib kellestki, kellest saab Päästja;
isikust, kes toob pääste ja pattude andeksandmise.
Näiteks 53. peatükis loeme tallest, kes läheb vaikselt tapale.
Miks ta seda teeb? Et ennast teiste eest ohverdada.
Et tema vere läbi leviks pattude andeksand ka teistele rahvastele.
Jesaja räägib tulevasest Messiast ligi 700 aastat enne Jeesuse sündi.
Jesaja on tähtis ka seetõttu, et ta räägib lõpuaegadest.
Ta näeb väga kaugele ette ajaloo lõppu.
Ta rääkis ka tervele maailmale saabuvast rahust.
Ta räägib ülemaailmsest rahust tulevikus.
Meil on probleem sõdade ja vihavaenuga.
Vaen, surm ja haavatud inimesed on oluline osa Iisraeli ajaloost.
Jesaja sõnul tuleb aeg, kui maailmas valitseb rahu -
ei ole enam sõdu ega verevalamist,
enam ei valmistata relvi masside tapmiseks ja hävitamiseks.
Millal see ülemaailmne rahu saabub?
Usun, et ülemaailmne rahu, millest prohvet Jesaja kirjutab,
on seotud Jeesuse teise tulemisega;
tuhandeaastase rahuriigiga, kui Jeesus tagasi tuleb
ja valitseb Jeruusalemmast kogu maailma.
Siis ei ole enam sõda. Jeesus hoiab rahu.
Tema toob uue maailmakorra, uue rahu maailma.
Siis elavad nii loomad kui inimesed üksteisega rahus.
Inimesed ei pea enam relvi tootma ja selle peale palju raha raiskama.
Too palun näiteid Messiast rääkivate prohveteeringute kohta.
Jesaja räägib 7. peatükis lapsest, kes sünnib neitsist.
Neitsi sünnitab ime läbi kellegi, keda hüütakse Immaanueliks.
Immaanuel tähendab heebrea keeles 'Jumal meiega',
'Jumal inimestega'.
See on üsna oluline prohveteering Messia tulemise kohta.
Jesaja ennustab ette Messia tulekut.
Toimetaja: Hanna Tischer
Eestikeelne tõlge: Monika Jaaguri